12.4.2022
DA
Den Europæiske Unions Tidende
L 114/51
(15)
Den 1. april 2022 bemærkede Kommissionen, at FATA ikke, som anmodet i Kommissionens brev til FATA af 21. marts 2022, havde meddelt, om den ønskede at gøre brug af sin ret til et forsvar i medfør af forordning (EF) nr.
2111/2005.
(16)
Den 5. april 2022 samledes EU-Udvalget for Luftfartsikkerhed for at drøfte sikkerhedsforholdene hos luftfarts­ selskaber, der er certificeret af FATA, samt FATA's evne til at overholde de internationale sikkerhedsstandarder for civil luftfart.
EU-Udvalget for Luftfartsikkerhed bemærkede overtrædelsen af Chicagokonventionen, jf. betragtning 6 og 7, samt overtrædelsen af de gældende internationale sikkerhedsstandarder for civil luftfart, jf. betragtning 10.
Det bemærkede også en manglende vilje til at samarbejde med Kommissionen og EU's medlemsstater om spørgsmålet om, hvorvidt FATA og de luftfartsselskaber, den har certificeret, har tilstrækkelig kapacitet til at sikre den fortsatte luftdygtighed og driftssikkerhed i luftfartsselskabernes flåder, herunder de i betragtning 4 og 5 omhandlede luftfartøjer.
(17)
Der blev også taget hensyn til følgevirkningerne af de restriktive foranstaltninger, der er truffet ved Rådets forordning (EU) 2022/328 (5) om ændring af forordning (EU) nr.
833/2014, navnlig virkningerne for driften på kort sigt af kun at have begrænset adgang til ajourføringer af navigationsdatabaser og til terrænadvarselssystemer, hvilket alvorligt hæmmer evnen til at navigere sikkert for så vidt angår luftfartøjer, der opereres af luftfartsselskaber, der er certificeret af FATA.
(18)
Det blev bemærket, at den tekniske støtte til luftfartsselskaber, der er certificeret af FATA, er blevet begrænset som følge af de gældende restriktive foranstaltninger.
Desuden vil manglen på en sådan støtte sammen med den øgede tilsynsopgaver, der følger af tilføjelsen af et betydeligt antal nye fly i det russiske register, øge FATA's arbejdsbyrde og behov for ekspertise, som sandsynligvis ikke umiddelbart vil kunne opfyldes i betragtning af på den ene side de betingelser i henhold til artikel 83a-aftalen, hvorunder disse opgaver hidtil er blevet varetaget i Rusland, og på den anden side konsekvenserne af de gældende restriktive foranstaltninger.
(19)
I lyset af ovennævnte overtrædelser og den manglende vilje til at samarbejde med Kommissionen og EU's medlemsstater ved at tage fat på de specifikke punkter og betænkeligheder, som Kommissionen havde rejst i sit brev af 21. marts 2022, konkluderede Kommissionen og EU-Udvalget for Luftfartssikkerhed i overensstemmelse med de fælles kriterier, der er fastsat i bilaget til forordning (EF) nr.
2111/2005, herunder navnlig det tredje kriterium, at der ikke er noget bevis for, at FATA er i stand til at varetage sit ansvar i henhold til Chicagokonventionen og standarderne i bilagene hertil for så vidt angår luftfartsselskaber, der er certificeret af FATA, og som opererer de luftfartøjer, der er omhandlet i betragtning 4 og 5.
(20)
I overensstemmelse med de fælles kriterier, der er fastsat i bilaget til forordning (EF) nr.
2111/2005, og navnlig det første kriterium, har luftfartsselskaber, der er certificeret af FATA, og som har opereret et eller flere af de luftfartøjer, der er omhandlet i betragtning 4 og 5, desuden påvist alvorlige sikkerhedsmangler ved at tillade flyveoperationer at finde sted i strid med relevante internationale sikkerhedsstandarder for erhvervsmæssig lufttransport.
(21)
Ifølge de fælles kriterier, der er fastsat i bilaget til forordning (EF) nr.
2111/2005, finder Kommissionen, at listen over luftfartsselskaber med driftsforbud i Unionen, jf. bilag A til forordning (EF) nr.
474/2006, bør ændres til også at indeholde alle luftfartsselskaber, der er certificeret i Rusland, og som opererer de i betragtning 4 og 5 omhandlede luftfartøjer.
(22)
Medlemsstaterne bør gennem en prioritering af rampeinspektioner i henhold til Kommissionens forordning (EU) nr.
965/2012 (6) fortsat kontrollere, at luftfartsselskaber, der er certificeret FATA, faktisk overholder de relevante internationale sikkerhedsstandarder.
(5) Rådets forordning (EU) 2022/328 af 25. februar 2022 om ændring af forordning (EU) nr.
833/2014 om restriktive foranstaltninger på baggrund af Ruslands handlinger, der destabiliserer situationen i Ukraine (EUT L 49 af 25.2.2022, s. 1).
(6) Kommissionens forordning (EU) nr.
965/2012 af 5. oktober 2012 om fastsættelse af tekniske krav og administrative procedurer for flyveoperationer i henhold til Europa-Parlamentets og Rådets forordning (EF) nr.
216/2008 (EUT L 296 af 25.10.2012, s. 1).